open-index/open-wikipedia-markdown huggingface dataset:
Gregor Melcer

**Gregor Melcer** (Meltzer, Melczer; Rehor) (* asi Banská Bystrica) bol slovenský evanjelický kňaz a cirkevný hodnostár.

## Životopis
Podľa jedných prameňov pochádzal z Moravy, podľa iných zo Spišského Podhradia. Roku 1555 bol vo Wittenbergu vysvätený za evanjelického kňaza. Asi v 1549 rektor školy v Spišskej Belej, neskôr evanjelický kňaz na niekoľkých miestach najmä východného Slovenska; od roku 1560 v Banskej Bystrici, potom hlavný mestský farár, 1584 senior stredoslovenských banských miest v Banskej Bystrici, kde viedol vieroučné spory so slovenským farárom Tomášom Frölichom. Autor náboženského spisu o pravej viere, v jeho prílohe uverejnil  i vierovyznanie stredoslovenských banských miest (*Confesio ecclesiarum montanarum civitatum*). V spise uverejnil i svoje verše, venované richtárovi a mestu Banská Bystrica. V rukopise zostala jeho cirkevná agenda.

## Dielo
* *Confessio verae religions*... Banská Bystrica, 1758

## Literatúra
* Banská Bystrica 1255-1995
* Slovenský biografický slovník

## Externé odkazy
* 

Kategória:Narodenia v 15. storočí
Kategória:Slovenskí evanjelickí kňazi
Jozef Melcer

**Jozef Melcer** (Melczer, Melzer, Meltzer) (* 6. apríl 1800, Ostrá Lúka - † 18. november 1854, Hronsek) bol  evanjelický kňaz, publicista.

## Rodina
* otec Michal Melcer
* matka Jana rod. Šušková
* manželka Janetta rod. Schmidtová

## Životopis
Študoval na lýceu v Banskej Štiavnici a v Bratislave, od 1824 teológiu vo Viedni. Roku 1827-1834 evanjelický farár v Slovenskej Lupči, od roku 1834 v Hronseku. Účastník revolúcie 1848-1849, väznený v Bratislave, napokon omilostený. Autor príležitostných kázní, pôvodných aj preložených piesní, ktorými sa zaradil medzi popredných tvorcov evanjelický Zpěvníka (1842). Venoval sa aj problematike spisovného jazyka, zastával sa jeho prirodzeného vývinu. Jeho anonymne po maďarsky vydaná brožúra Ohlas v záujme slovenskej reči (1842) patrí medzi významné diela národnej obrany proti násilnej maďarizácii.

## Dielo
* Szótat a szláv nyelv érdekében, Banská Bystrica roku 1842
* O článkovitosti řeči vůbec obzvláštně českoslovanské, In: Hronka 1, 1836 s. 40-52

## Literatúra
* Slovenský biografický slovník

## Externé odkazy
* 
*Záznam o narodení a krste v matrike – evanjelická farnosť; pokrstený ako Josephus Meltzer

Kategória:Osobnosti z Ostrej Lúky
Kategória:Slovenskí evanjelickí kňazi
Kategória:Slovenskí jazykovedci
Kategória:Slovenskí publicisti
Ján Meličko

**Ján Meličko** (* 22. december 1846, Martin† 7. september 1926, Martin) bol slovenský pedagóg, hudobný skladateľ.

## Rodina
* otec Michal Meličko
* matka Amália rod. Tomčíková
* dcéry Hana Meličková, Oľga Mitrovská rod. Meličková
* manželka Oľga rod. Milecová

## Životopis
Základnú školu navštevoval v Martine, strednú v Gemeri a v Banskej Bystrici, od 1864 študoval na učiteľskej prípravke v Nyíregyháze. Spočiatku pomocný učiteľ neskôr riadny učiteľ a kantor, od roku 18751926 v Martine. Od marca 1883 viedol Slovenský spevokol v Martine (do roku 1914). Spolu s Karolom Ruppeldtom redaktor Slovenských spevov. Ako evanjelický kantor komponoval cirkevné a príležitostné spoločenské skladby i vlastenecké piesne. Jeho dcéra Hana Meličková bola významná slovenská herečka.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí hudobní skladatelia
Kategória:Osobnosti z Martina
Kategória:Pochovaní na Národnom cintoríne v Martine
Samuel Melik

**Samuel Melik** (Mellik, Melikius) (*   Važec  † 29. august 1620, Očová) bol evanjelický kňaz a cirkevný hodnostár.

## Rodina
* otec: Šalamún Melik
* matka: Anna rod. Jarošiová

## Životopis
Pochádzal z rektorskej a kňažskej rodiny. Študoval teológiu vo Wittenbergu. Evanjelický kňaz v Brezne (1595). Na žilinskej synode roku 1610 bol zvolený za jedného z 3 prvých superintendantov  evanjelickej cirkvi na Slovensku.

Študoval orientálne jazyky a astronómiu (*Explicatio planetarium* - Výklad planét) v rukopise s I. Abrahamidesom a E. Lánim preložil Lutherov *Katechizmus* (1612) - pravdepodobne jeden z prvých prekladov do biblickej češtiny. Jemu pripisovaným a pravdepodobne kolektívnym dielom je *Apológia synody* proti útokom ostrihomského arcibiskupa Františka Forgáča.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Úmrtia v 1620
Kategória:Superintendenti
Gejza Medrický

[vpravo|thumb|Hrob Gejzu Medrického na [Cintorín Slávičie údolie|Slávičom údolí]]
**Gejza Medrický** (* 12. november 1901, Banská Bystrica-Radvaň – † 2. marec 1989, Bratislava) bol  politik, štátnik, publicista.

## Životopis
V roku 1911-1919 študoval na gymnáziu v Banskej Bystrici. Počas Slovenského štátu (1939-1945), funkcionár HSĽS, poslanec slovenského snemu, minister hospodárstva a predseda Komitétu hospodárskych ministrov Slovenského štátu. Hlavný organizátor hospodárskeho života. Po oslobodení perzekvovaný a väznený. Autor spomienkovej knihy, politických a hospodárskych člankov.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Politici HSĽS
Kategória:Poslanci Snemu Slovenskej republiky
Kategória:Osobnosti z Banskej Bystrice
Kategória:Členovia Krajinského zastupiteľstva Slovenskej krajiny
Július Medrický

**Július Medrický** (* 2. január 1871, Špania Dolina† 14. február 1942, Liptovský Hrádok) bol slovenský pedagóg a vlastivedný pracovník, otec ministra hospodárstva Slovenskej republiky (19391945) Gejzu Medrického.

## Životopis
Pôsobil ako učiteľ v Tajove, Banskej Bystrici-Radvani a do konca aktívnej služby v župnom sirotinci (1928). V čase Rakúsko-Uhorska udržiaval pravidelné styky s radvanským katolíckym kňazom a národne uvedomelým Slovákom Antonom Miššuthom. Organista, zberateľ ľudového umenia. Autor knihy vianočných piesní z Tajova, Španej Doliny a iných dedín na strednom Slovensku.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti zo Španej Doliny
František Mesík-Vajda

**František Mesík-Vajda** (* 24. október 1880, Selce – † 22. október 1941, Banská Bystrica) bol  rímskokatolícky kňaz, verejný činiteľ, kanonik.

## Životopis
Študoval na gymnáziu v Banskej Bystrici, už ako septimána ho prijali do banskobystrického teologického seminára. Po ukončení prokurátor banskobystrického seminára (1911). Od roku 1919 rektor a hlavný diecézny škôldozorca v Ban.Bystrici.  Starosta Banskej Bystrice (1. októbra 1927-1. mája 1932). Od roku 1933  generálny vikár a kanonik sídelnej kapituly v Ban.Bystrici.  Prodirektor bohosloveckej akadémie (od roku 1935). Funkcionár a organizátor lyžovania v Banskej Bystrici, dlhoročný   
predseda TJ ŠK Banská Bystrica.

## Literatúra
* Banská Bystrica 1255-1995

## Externé odkazy
* 

Mesík-vajda, František
Mesík-vajda, František
Kategória:Politici HSĽS
Vojtech Mensatoris

**Vojtech Mensatoris** (* 23. november 1916, Kispest - † 15. september 1986, Liptovský Hrádok) bol slovenský maliar, historik umenia a pedagóg.

## Rodina
* otec Karol Mensatoris
* matka Elena rod. Szabadyová
* manželka Eva rod. Slezáková , Viera rod. Porubjakova

## Životopis
Jeho rodičia sa presťahovali na Slovensko v roku 1919. 
V rokoch 1932-1936 študoval na učiteľskom ústave v Banskej Bystrici, neskôr popri zamestnaní na Konzervatóriu, v rokoch 1942-1947 študoval kreslenie a maľovanie na Slovenskej vysokej škole technickej, dejiny umenia na Filozofickej fakulte UK v Bratislave. 

V rokoch 1941-1944 pôsobil ako učiteľ a súčasne sólista spevohry Slovenského národného divadla, 1945-1951 ako referent výtvarného umenia na Povereníctve v Bratislave, 1951-1955 bol vedúcim pre súčasné umenie v Slovenskej národnej galérii. Maliarstvu sa intenzívne začal venovať po príchode do Liptovského Mikuláša, kde bol v rokoch 1955 - 1976 riaditeľom Obrazárne Petra Michala Bohúňa. Ako maliar sa venoval krajinomaľbe a zátišiam. Od olejomaľby a kresby prešiel ku gvašu a pastelom. Bol komisárom mnohých výstav a výstavných katalógov.

## Dielo
* Žatva v Liptovskom Hrádku (1952)
* Západ slnka pod Chočom (1956)
* Maják v Dubrovníku (1967)
* Kytica so žltým džbánom (1972)
* Kriváň so Soliskom (1980)
* Nízke Tatry (1981)

## Literatúra
* *[[Slovenský biografický slovník]]*

## Externé odkazy
* 
* Diela Vojtecha Mensatorisa

Kategória:Slovenskí maliari
Kategória:Slovenskí historici umenia
Kategória:Osobnosti z Budapešti
Ján Mesiarik

JUDr. **Ján Mesiarik**, CSc (* 17. február 1940, Tŕnie) je verejný činiteľ, právnik.

## Rodina
* otec: Jozef Mesiarik
* matka: Mária rod. Kapustová 

## Životopis
V roku 1954-1957 študoval na Jedenásťročnej strednej škole vo Zvolene, 1964-1969 na Právnickej fakulte UK v Bratislave, 1974- 1977 Akadémia spoločenských vied Moskva, interná vedecká ašpirantúra na Katedre teórie štátu a práva (CSc). V roku 1957-1961 asistent spojov na Úrade poštovej prepravy vo Zvolene, 1962-1965 právnik na ONV vo Zvolene, 1965-1969 právnik na KNV v Banskej Bystrici, 1969-1975 vedúci odboru vnútorných vecí na ONV v Banskej Bystrici, 1977-1986 vedúci ideologického oddelenia na KV KSS v Banskej Bystrici, 1986-1990 podpredseda KNV v Banskej Bystrici, od 1991 komerčný právnik, špecializácia obchodné právo a obchodné spoločnosti, podieľal sa transformácii právnych noriem viacerých spoločností na akciové spoločnosti. Publikoval odborné články v časopisoch *Právny obzor* a *Právnické štúdie* a v iných periodikách. Člen Slovenskej komory komerčných právnikov.

## Ocenenie
* 1980 - štátne vyznamenanie Za vynikajúcu prácu, Za zásluhy o výstavbu

## Literatúra
* Who is Who v Slovenskej republike

## Externé odkazy
* 

Kategória:Narodenia v 1940
Ivan Michalec

**Ivan Michalec** (* 4. február 1929, Trenčín – † 16. september 1993, Trenčín) bol  architekt, urbanista.

## Životopis
Po ukončení štúdií pracoval na Ministerstve výstavby a techniky SSR. Predseda Zväzu architektov, člen komisie EHS v Ženeve. Autor projektov budov a územných plánov, publikácií a článkov. Inicioval vytvorenie strediska URBION v Banskej Bystrici. Vedúci odboru územného plánovania na SKNV v Banskej Bystrici (1976-1990).

Angažoval sa v trenčianskom skautingu.

## Ocenenie
* Nositeľ Ceny Dušana Jurkoviča

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí architekti
Kategória:Slovenskí skauti
Kategória:Držitelia Ceny Dušana Jurkoviča
Samuel Michalides

**Samuel Michalides** (Michaelides) (* 18. február 1674, Lehnica  † 22. november 1740, Banská Bystrica) bol náboženský spisovateľ, cirkevný hodnostár a evanjelický kňaz.

## Rodina
* otec: Ján Michalides
* matka: Alžbeta rod. Sobieslavská
* manželka: Katarína rod. Gobiová

## Životopis
Navštevoval školy na viacerých miestach Slovenska o.&nbsp;i aj v Banskej Bystrici, 16901694 študoval v Zittau, 16941696 na univerzite vo Wittenbergu. Kazateľ slovenskej evanjelickej obce v Banskej Bystrici (17101732). Od roku 1732 prvý superintendant banského dištriktu v Banskej Bystrici. Nábožensky prenasledovaný rekatolizátormi. Z nemčiny preložil a s podporou Samuela Bohuša a iných mecénov vydal rozsiahly výklad Svätého Písma, ktorý v danej dobe zohral významnú úlohu v evanjelickom cirkevnom živote. Tlačou vyšla i jeho dišputa z etiky, v rukopise zostala Konkordancia a náčrt životopisov evanjelických superintendantov.

## Dielo
* *Disputatio de virtute heroica*, Wittenberg, roku 1696
* *Sumovní a gruntovní výklad celého Písma svatého Starého i také Nového zákona*. 1-4... B.m. roku 1730

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Superintendenti
Mikuláš Michelčík

**Mikuláš Michelčík** (* 11. december 1912, Priechod  † 10. november 1966, Žilina) bol slovenský lesnícky a poľovnícky odborník.

## Rodina
* otec: Ján Michelčík
* matka: Berta rod. Roštárová
* manželka: Hedviga rod. Bezačinská

## Životopis
V rokoch 19221930 študoval na gymnáziu v Kláštore pod Znievom, 19301935 na lesníckom odbore VŠZ v Brne. Pôsobil ako lesnícky odborník na viacerých lesných správach Slovenska. Zameriaval sa na rozvoj poľovníctva, ochranu prírody. Osobitne sa venoval chovu a výskumu jelenej a raticovej zveri.

Jeden z iniciátorov založenia TANAP-u (1949) a jeho prvý riaditeľ. Prispieval do časopisov *Les*, *Lesnická práce*, *Poľovníctvo a rybárstvo*. Do poľovníckej príručky napísal kapitoly o jelenej  zveri na Slovensku a o chove jelenej, danielej a kamzíčej zveri.

## Ocenenie
* 1948 – Rad SNP II.tr. za pomoc partizánskemu hnutiu

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí poľovníci
Juraj Mičko

**Juraj Mičko** (Mitzko) (* Slovensko) bol živnostník a mäsiar.

## Životopis
Najzámožnejší mäsiar v Banskej Bystrici, člen Mestskej rady (1532). Majiteľ domu č. 18 (21) na námestí, vlastnil aj majer na Hornej ulici. V čase baníckeho povstania (15251526) vystúpil ako príslušník banskobystrického patriciátu proti povstalcom.

## Literatúra
* Kto bol kto v histórii Banskej Bystrice 12552000
* Banská Bystrica v premenách času

## Externé odkazy
* 

Kategória:Mäsiari
Kategória:Osobnosti baníckych povstaní
Ján Mihál

**Ján Mihál** (* 18. február 1891, Moštenica - † 28. júl 1969, Budapešť) bol  jazykovedec, pedagóg, prekladateľ. Pseudonym: Filipovský, Homo, Ivan Michalovič, Omega, Orol, Rodobranec, Ypsilon

## Rodina
* otec Ján Mihál
* matka Mária rod. Naterová
* manželka Magda rod. Šurinová 

## Životopis
Meštiansku školu navštevoval v Banskej Bystrici, 1907-1911 študoval na učiteľskom ústave v Lučenci, 1920 nostrifikoval učiteľský diplom v Bratislave, 1929 nadobudol aprobáciu zo  slovenčiny a nemčiny na Filozofickej fakulte v Bratislave, 1933 PhDr. 

Od roku 1911 pôsobil ako učiteľ na viacerých miestach Slovenska. V roku 1928-1938 riaditeľ meštianskej školy v Slovenskej Ľupči, 1938-1945 riaditeľ učiteľskej akadémii v Banskej Bystrici. Popri pedagogickej práci sa venoval jazykovednému bádaniu problémov spisovnej slovenčiny, jej syntaxu, tvarosloviu, lexike, frazeológii. Osobitnú pozornosť venoval nárečiu Slovenskej Ľupči a Brezna. Publikoval portréty o slovenských jazykovedcoch, recenzie a kritiky jazykovedných, pedagogických i umeleckých diel. V pedagogickej praxi sa zaslúžil o uplatňovanie spisovnej slovenčiny. Autor učebníc gramatiky, prekladateľ najmä detskej literatúri i pedagogických prác, z ruštiny, francúzštiny, nemčiny a češtiny. Venoval sa aj teórii  prekladu. Stály spolupracovník časopisu Slovenská reč, redaktor Sborníka Matice slovenskej, člen Jazykovedného odboru Matice slovenskej.

## Dielo
* Tak chlapci rástli, Bratislava roku 1966
* Slovenská gramatika s cvičeniami pre I. a II. tr. slovenských gymnázií, Bratislava roku 1943
* Slovenská gramatika s cvičeniami pre III. a IV. tr slovenských stredných škôl, Bratislava roku 1947

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Slovenský biografický slovník]]*

## Externé odkazy
* 

Kategória:Slovenskí jazykovedci
Kategória:Slovenskí prekladatelia
Štefan Alojz Mihálik

**Štefan Alojz Mihálik** (*   Slovensko) bol kníhtlačiar.

## Životopis
Viedol tlačiareň v Banskej Bystrici (1831-1832), ktorú kúpil od → Jána Jozefa Veterla, neskôr prešla do vlastníctva rodiny → Macholdovcov (od roku 1832).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Kníhtlačiari
Jozef Messerschmidt

**Jozef Messerschmidt** (* 18. marec 1875, Ľubietová – † 12. jún 1931, Kroměříž) bol národno-kultúrny pracovník a úradník.

## Rodina
* otec: Pavol Messerschmidt
* matka: Zuzana rod. Lacková
* manželka: Mária rod. Čunderlíková

## Životopis
Od roku 1887 študoval na gymnáziu v Banskej Bystrici, 18911895 na evanjelickom lýceu v Banskej Štiavnici. V roku 18951896 zamestnanec slúžnovského úradu v Banskej Bystrici, neskôr notár v Donovaloch. Podporoval rozširovanie slovenskej tlače a národnej kultúry v období silnejúcej maďarizácie. Za protivojnovú a protimonarchistickú činnosť bol roku 1916 zatknutý, zbavený funkcie a väznený v Košiciach. Po smrti sa o jeho exhumáciu a uctenie pamiatky postaral Jozef Gregor Tajovský.

## Pamiatky
* pomník od akademického sochára Vojtecha Ihrinského (1934) na námestí v  Ľubietovej
* postava v divadelnej hre J.G. Tajovského Blúznivci (1933)
* príležitostné básne od Janka Jesenského a Valentína Beniaka (1934)

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Ľubietovej
Karol Mika

**Karol Mika** (* 10. apríl 1927, Staré Hory† 10. august 2025, Banská Bystrica) bol slovenský lekár a spisovateľ. Bol najdlhšie slúžiacim lekárom na Slovensku. Autor odborných publikácií, beletrizovanej prózy a rozhlasovej hry *Tri hlasy*. Venoval sa skúmaniu účinkov rastlinných látok na ľudské telo. Bol spoluzakladateľom a zástupcom šéfredaktora časopisu *Slovenský lekár* (od 1991).

## Životopis
Narodil sa v roku 1927 v Starých Horách. Jeho matka pracovala ako zdravotná sestra v banskobystrickej vojenskej nemocnici, jeho otec bol štátnym notárom. Z manželstva sa narodilo šesť synov. Karol Mika bol druhý najstarší syn v rodine.

Študoval na gymnáziu. Vysokoškolské štúdium absolvoval v roku 19491955 na Lekárskej fakulte UK v Bratislave. Následne celé desaťročia pôsobil v Banskej Bystrici ako praktický lekár pre dospelých. V roku 19551956 pracoval ako sekundárny lekár v KÚNZ Banská Bystrica, 19561993 ako praktický lekár pre dospelých OÚNZ v Banskej Bystrici. Od roku 1994 pôsobí ako súkromný praktický lekár pre dospelých v Banskej Bystrici. Člen a funkcionár profesných organizácií a spoločností (SČK, Regionálna lekárska komora a i.). Ordinoval viac ako sedemdesiat rokov, na odpočinok odišiel v roku 2024 ako deväťdesiat sedemročný potom, ako raz po vyšetrení omdlel.

Zomrel 10. augusta 2025 v banskobystrickej Rooseveltovej nemocnici.

## Dielo
Bol spoluzakladateľom a zástupcom šéfredaktora časopisu *Slovenský lekár* (od 1991). Od roku 1992 bol členom redakčnej rady časopisu *Naše liečivé rastliny*. Venoval sa skúmaniu účinkov rastlinných látok na ľudské telo. Autor odborných publikácií, beletrizovanej prózy a rozhlasovej hry *Tri hlasy*. V periodikách uverejňoval rôzne odborné články, okrem iného je autorom a režisérom niekoľkých zdravotníckych amatérskych filmov. 

**Výber**
* *Fytoterapia* (Martin, 1988)
* *Fytoterapia pre lekárov* (Martin, 1991)
* *Malý atlas liečivých rastlín* (Martin, 1970, spoluaut.)
* *Všeobecné lekárstvo* (Martin, 1988, spoluaut.)
* *Príhody pohotovostného lekára* (Martin, 1972, 1974)
* *Pohotovostný lekár zasahuje* (Bratislava, 1996)

## Referencie

## Literatúra
* Emília Mihočová, Ľubo Bechný, Terézia Rončáková: *Kristovci*, ViFO, 2013, (dvanásť rozhovorov s kresťanmi z rôznych cirkví: Karol Mika, Róbert Bezák, Michal Valčo, Terézia Lenczová, Daniel Pastirčák, Miloš Kovačka, Štefan Hríb, Ľudovít Fazekaš, Branislav Škripek, Slavomír Slávik, Daniel Hevier, Ján Grešo), ISBN 978-80-971462-0-7.

## Externé odkazy
* 

Kategória:Slovenskí lekári
Kategória:Slovenskí autori náučnej literatúry
Kategória:Absolventi Lekárskej fakulty Univerzity Komenského v Bratislave
Kategória:Osobnosti zo Starých Hôr
Samuel Mikler

**Samuel Mikler** (* 1. júl 1835, Hodruša-Hámre – † 29. november 1909, Banská Bystrica) bol  pedagóg, náboženský spisovateľ, evanjelický kňaz. Pseudonym: S. Zatáraný

## Rodina
* otec Samuel Mikler
* matka Katarína rod. Feldzahnová
* manželka Henrietta rod. Fischerová 

## Životopis
Vyštudoval teológiu v Prešove, 1875 dosiahol pedagogický diplom v Kluži. Evanjelický kňaz a učiteľ náboženstva v Banskej Bystrici (1887 – 1909). Aktívne sa zúčastnil na obnove slovenského študentského hnutia prostredníctvom Národnej spoločnosti slovenskej, 2-krát zvolený za jej predsedu. V Banskej Bystrici patril k národovcom, odoberal slovenskú tlač. Zorganizoval zbierky na novú školskú budovu nižšieho evanjelického gymnázia, čím odvrátil jeho zrušenie (1886 – 1887). Autor idylických lyrických básní, potom príležitostných oslavných veršov i valedikcií, náboženské básne písal v bibličtine. Knižne vydal prácu k 100. výročiu trvania evanjelického kostola a. v. v Banskej Bystrici. Článkami prispieval do miestnych novín v Banskej Bystrici.

## Dielo
* Dejepis chrámu evanjelického a. v. banskobystrického, Banská Bystrica roku 1907

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike riadok 14 - evanjelická cirkev  Hodruša

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Narodenia v 1835
Kategória:Úmrtia v 1909
Kategória:Osobnosti Evanjelického kolégia v Prešove
Kategória:Osobnosti z Hodruše-Hámrov
Ján Mikleš

**Ján Mikleš** (* 18. júl 1911, Zvolen – † 17. január 1997, Banská Bystrica) bol slovenský vysokoškolský pedagóg.

## Životopis
Vyštudoval Filozofickú fakultu Univerzity Komenského. Významný pedagóg, venoval sa dejinám filozofie, školstva, pedagogiky, učiteľstva a komeniológii. Osobitnú pozornosť venoval dejinám školstva na Slovensku. Autor monografií, štúdií, odborných článkov. Nositeľ viacerých vyznamenaní. Krajský školský inšpektor v Banskej Bystrici (19491951), stredoškolský profesor v Banskej Bystrici (19511957). Profesor Vyššej pedagogickej školy, Pedagogického inštitútu a PF v Banskej Bystrici (19571971). Vedúci Katedry pedagogiky PF v Banskej Bystrici (19621970). Vedúci pracovník Ústavu pre regionálny výskum pri PF v Banskej Bystrici (19711974). Počas SNP viedol vojnový rozhlas Slobodného slovenského vysielača.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí vysokoškolskí pedagógovia
Kategória:Osobnosti zo Zvolena
Kategória:Vyučujúci na Vysokej škole pedagogickej v Banskej Bystrici
Kategória:Pracovníci Slobodného slovenského vysielača
Kategória:Absolventi Filozofickej fakulty Univerzity Komenského v Bratislave
Ján Mikloš

**Ján Mikloš** (* 27. marec 1931, Považská Bystrica-Považské Podhradie – † 30. apríl 1983, Bratislava) bol slovenský pedagóg.

## Rodina
* otec Jozef Mikloš
* matka Anna rod. Kompánková
* manželka Irena rod. Jonášová 

## Životopis
Vyštudoval pedagogiku na Filozofickej fakulte v Bratislave a na Pedagogickej fakulte Karlovej univerzity v Prahe. Krajský inšpektor pre úsek špeciálnych škôl a detských domovov v Banskej Bystrici (19611963). Učiteľ a riaditeľ viacerých základných škôl. Venoval sa špeciálnej pedagogike so zameraním na prácu s delikventnou mládežou. Štúdie a články uverejňoval v zborníkoch a dennej tlači, spolupracoval s rozhlasom a televíziou.

## Dielo
* *Rodina, výchova, delikvencia*, Bratislava roku 1975 (s V. Kačánim);
* *O niektorých aspektoch riadiacej práce v zariadeniach pre ťažkovychovateľnú mládež*, Bratislava roku 1981

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Absolventi Karlovej univerzity
Kategória:Osobnosti z Považskej Bystrice
Fabián Miko

JUDr. **Fabián Miko** (* 5. október 1912, Dvorníky – † 2. október 1975, Martin) bol slovenský právnik.

## Rodina
* otec Michal Miko
* matka Anna rod. Kropplová
* manželka Zuzana rod. Olenčinová

## Životopis
Príležitostný poľnoh.pracovník o.&nbsp;i. vo Francúzsku, kde vstúpil do čs. armády bojujúcej proti nacizmu. Po roku 1945 absololvoval právnickú prípravu pre pracujúcich. Roku 1967 vyštudoval trestné právo na Právnickej fakulte UK. Od roku 1960 námestník, neskôr predseda (od 1970) Krajského súdu v Banskej Bystrici.

## Ocenenie
* Za vynikajúcu prácu (1965), Za zásluhy o výstavbu (1972)

## Referencie

## Literatúra
* Slovenský biografický slovník

## Externé odkazy
* 

Kategória:Slovenskí právnici
Kategória:Osobnosti z Dvorník
Kategória:Absolventi Právnickej fakulty Univerzity Komenského v Bratislave
Liptovská Mara

**Liptovská Mara** môže byť
*obec zatopená priehradou rovnakého mena: Liptovská Mara (obec)
*vodné dielo: Liptovská Mara (priehrada)
Dušan Mikolaj

**Dušan Mikolaj** (* 14. marec 1948, Lodno) je slovenský redaktor, publicista a esejista.

## Životopis
Po maturite na gymnáziu v Kysuckom Novom Meste (1966), študoval slovenčinu a angličtinu na Pedagogickej fakulte v Banskej Bystrici (1967 – 1971). Bol redaktorom denníkov Smena a Smer v Banskej Bystrici, mesačníka Slovensko (1976 – 1988), časopisov Dotyky a Národná osveta (1988 – 1994), denníka Nový deň, riaditeľ sekcie miestnej a regionálnej kultúry Ministerstva kultúry slovenskej republiky. Do literatúry vstúpil publikovaním poviedok v zborníkoch. Debutoval novelou o funkčnosti návratu človeka do rodiska, jeho práce sa vyznačujú esejistickou poetikou. Venoval sa aj životopisnému žánru o významných slovenských osobnostiach. Je autorom rozhlasovej hry, sústavne sa venuje kultúrnej publicistike.

## Dielo
* Také korene, roku 1979
* Kone, roku 1981
* Po čom túžim, roku 1985
* Holúbok mieru, roku 1986
* Tlejúce slnko, roku 1994
* Smrteľné dedičstvo, roku 1994

## Literatúra
* *[[Slovník slovenských spisovateľov]]*

## Externé odkazy
* 

Kategória:Slovenskí spisovatelia
Kategória:Slovenskí redaktori
Kategória:Osobnosti z Lodna
Koloman Mikula

**Koloman Mikula** (*   Slovensko) je verejný činiteľ.

## Životopis
Starosta Banskej Bystrice (1. marca 1923 - 30. októbra 1923); počas jeho pôsobenia bol Župný úrad Zvolenskej župy premiestnený z Banskej Bystrice do Zvolena (1. júna 1923) a Banskú Bystricu navštívil T.G. Masaryk.

## Literatúra
* Kto bol kto v histórii Banskej Bystrice 12552000

## Externé odkazy
*
Vojtech Mikula

**Vojtech Mikula** (* 5. máj 1920, Krškany – † 8. september 1992, Trnava) bol slovenský rímskokatolícky kňaz, náboženský spisovateľ a teológ.

## Životopis
Teológiu študoval v Banskej Bystrici. Rimskokatolícky kňaz, jezuita, redaktor Posla Božského Srdca Ježišovho v Trnave. Politicky prenasledovaný. Po štúdiu záhradníctva sa uplatnil v praxi. Zostavovateľ a redaktor náboženských zborníkov. Autor príručiek, štúdií a článkov. Pripravil slovenské vydanie Kódexu kanonického práva.

## Literatúra
* Kto bol kto v histórii Banskej Bystrice 1255 – 2000
* MIKULA, Vojtech. In: 

## Externé odkazy
* 

Kategória:Osobnosti z Krškán
Kategória:Slovenskí rímskokatolícki kňazi
Ladislav Mikulaj

MUDr. **Ladislav Mikulaj** (* 27. máj 1925, Bratislava – † 29. október 1975, Banská Bystrica) bol slovenský lekár – endokrinológ.

## Rodina
* otec: Jozef Mikulaj 
* matka: Elena rod. Ďurčová
* manželka: Eva rod. Fraasová 

## Životopis
V roku 1949 absolvoval Lekársku fakultu UK v Bratislave. Vedúci vedecký pracovník, neskôr riaditeľ Ústavu experimentálnej endokrinológie SAV v Bratislave. Autor 50 štúdií a popularizačných článkov v odborných časopisoch. Roku 1961 člen Kolégia lekárskych vied SAV a ČSAV, 1967 Európskej spoločnosti porovnávacej endokrinológie, 1968 International society of endocrinology.

## Dielo
* *Fyziologické štúdie adrenokortikálnej odpovede na ACTH u ľudí*, Bratislava roku 1963

## Literatúra
* Slovenský biografický slovník

## Externé odkazy
* 

Kategória:Slovenskí lekári
Kategória:Osobnosti z Bratislavy
Jozef Miklóši

**Jozef Miklóši** (* 1792 Banská Bystrica-Radvaň – † 1841, ?) bol slovenský maliar ikon.

## Životopis
Maliar kostolov z Banskej Bystrice-Radvane. Pôsobil na rôznych miestach po Slovensku.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1792
Kategória:Úmrtia v 1841
Kategória:Slovenskí maliari
Kategória:Osobnosti z Banskej Bystrice
Matej Mikuláš zo Sabinova

**Matej Mikuláš zo Sabinova** (alebo **...de Cibinio**)  (* ?,  Banská Bystrica - †  1529, Slovensko) bol  rímskokatolícky kňaz.

## Životopis
Pochádzal zo Sabinova. Bol to mestský farár v Banskej Bystrici (spomínaný 1521). Vystupoval proti radikálnym skupinám v baníckom povstaní v Banskej Bystrici (1525-1526) a reformačným snahám v meste.

## Literatúra
* Kto bol kto v histórii Banskej Bystrice 12552000
* Banská Bystrica

## Externé odkazy
* 

Mikuláš (Matej Mikuláš zo Sabinova, de Cibinio)
Mikuláš z Levoče

**Mikuláš z Levoče** alebo **Majster Mikuláš z Levoče**  (/*Leutsa*, , ; 15. storočie) bol stredoveký maliar pôsobiaci v rokoch 14761490 na Spiši.

## Život a dielo
[náhľad|Obraz ''Madona s anjelmi z Popradu'' z [Kostol svätého Egídia (Poprad)|Kostola svätého Egídia v Poprade, tempera na paneli, 1484, dnes Slovenská národná galéria, Bratislava]]
Pravdepodobne sa narodil v Levoči. Činný rokoch 14761490. Jeho najvýznamnejšou prácou je závesný obraz *Madona s anjelmi z Popradu* (*Madona popradská*,) pôvodne pre Kostol svätého Egídia v Poprade z roku 1484. Od roku 1957 v zbierke Slovenskej národnej galérie v Bratislave. Obraz má jednoduchú kompozičnú štruktúru. Rám slúži ako okno, ktorého spodný okraj prechádza namaľovaným parapetom ďalej do hĺbky obrazu. Na obraze je vyobrazená Panna Mária s dieťaťom Ježiš. Okrem nich je znázornený papagáj, modlitebná kniha a čerešne, ktoré sú zvyčajne ikonografickými atribútmi mariánskych obrazov. Pravdepodobne ide o obraz zo súboru diel označovaných ako *Andachtsbild*, ktoré dokladajú potrebu osobitého prežívania zbožnosti a úcty k Panne Márii. To podporujú aj nápisy vložené do svätožiar Panny Márie (*Ave regina celorum mater regis angelo*[rum]) a Ježiša (*Ego sum alpha* [?] *et o*[mega]). V prípade nápis v Máriinej svätožiare je zrejmé, že ide o oslavu Panny Márie ako Kráľovnej anjelov. Pozadie tvorí pozlátená plocha s puncovaním.

Na spodnom okraji rámu sa nachádza nápis s vročením: *...nicolaus.de.leuczia.anno.d.1.4.8.4.h...*(?). Jedna časť historikov umenia tvrdí, že ide o meno objednávateľa diela, a druhá sa domnieva, že ide o signatúru autora. V prípade objednávateľa sa poukazuje na Mikuláša Henckela zo Spišského Štvrtku, ktorý v rokoch 14621470 bol spišský kanonik a opát cisterciánskeho kláštora v Spišskom Štiavniku. Druhá časť predkladá početné príklady signatúr majstrov na rámoch diel. Na základe štylistickej analýzy sa mu pripisujú predné maľby na krídlach Oltára Vir dolorum (Korvínsky oltár) v Kostole svätého Jakuba v Levoči z rokov 14761483. Ďalej maľby oltárov v Arnutovciach a Jánovciach. Prípadne Oltár Panny Márie a Vir dolorum z konca 15. storočia v Kostole nanebovzatia Panny Márie v Spišskej Novej Vsi. V staršej odbornej literatúre sa predpokladalo, že je autorom fragmentov oltára z Kostola svätého Jakuba v Banskej Bystrici-Jakube a Oltára svätého Pavla a Antona v Banskej Bystrici-Sásovej. Obe diela pravdepodobne zhotovil Majster z Jakuba.

## Referencie

## Ďalšia literatúra
*  
* 
* 
* 
* 
*  
* 

## Externé odkazy
* 

Kategória:Narodenia v 15. storočí
Kategória:Úmrtia v 15. storočí
Kategória:Slovenskí maliari
Štefan Mikulčík

**Štefan Mikulčík** (* 18. január 1921, Košariská – † 15. február 1992, Brezová pod Bradlom) bol slovenský pedagóg a protifašistický bojovník.

## Životopis
Pôsobil ako učiteľ. Účastník protifašistického odboja. Autor memoárových poviedok a článkov z obdobia SNP. Vykonával funkciu tajnej spojky medzi Banskou Bystricou a Bratislavou (1944). 

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:Osobnosti z Košarísk
Juraj Mikulka

**Juraj Mikulka** (* 24. apríl 1815 Krupina  † 18. február 1886, Krupina) bol slovenský rímskokatolícky kňaz, pedagóg a osvetový pracovník.

## Životopis
Účastník slovenského národného hnutia, signatár Žiadostí slovenského národa. Pôsobil najmä v Krupine, venoval sa ovocinárstvu. Bol predsedom Hornohontianskeho ovocinárskeho spolku. Profesor biskupského seminára v Banskej Bystrici. Člen Spolku všeobecnej vzdelanosti v Banskej Bystrici (1847).

## Literatúra
* Kto bol kto v histórii Banskej Bystrice 12552000

## Referencie

## Externé odkazy
* 

Kategória:Slovenskí rímskokatolícki kňazi
Ivan Milec

**Ivan Milec** (Milecz de Tarnó) (* 12. január 1896, Žilina  † 29. júl 1980, Bratislava) bol slovenský diplomat a právnik.

Jeho otec bol Ján Milec de Tarnó, matka Oľga rod. Makovická, sestry Margita Paulíny-Tóthová, Oľga Kuzmányová a manželka: Milena rod. Slezáková.

## Životopis
Študoval na gymnáziu v Žiline, na právnickej fakulte v Budapešti. Od 1919 pracovník ministerstva zahraničných vecí v Prahe. Krátko pôsobil i v Modre a v Banskej Bystrici. V diplomatických službách uplatňoval benešovskú koncepciu zahraničnej politiky. Ponúkol svoje služby československému zahraničnému odboju, s jeho vedením odišiel v roku 1943 ako pracovník veľvyslanectva v Bukurešti do Turecka. Spolu s Francúzom Henrim d'Amentiérom preložil do francúzštiny 11 rozprávok zo *Slovenských povestí* A. H. Škultétyho a *Prostonárodných povestí* P. Dobšinského.

## Dielo
* preklad *Contes Slovaques*, Ženeva, 1926

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru v Súľove - Hradnej; záznam číslo 7; pokrstený ako Ivan Samuel Peter Milec
* 

Kategória:Príslušníci zemianskeho stavu
Kategória:Slovenskí diplomati
Kategória:Osobnosti zo Žiliny
Kategória:Slovenskí šľachtici
Kategória:Uhorskí šľachtici
Ján Milochovský

**Ján Milochovský** (Milochovinus) (* Žilina - † 25. január 1684, Brezno) bol evanjelický kňaz, náboženský spisovateľ.

## Rodina
* otec Mikuláš Milochovský
* matka Dorota rod. Fabriciusová
* manželka Apolónia rod. Goldbergová

## Životopis
Študoval teológiu vo Wittenbergu (1650-1652). Rektor školy v Nitrianskom Pravne, kazateľ, kňaz v Blesovciach, Radvani a v Brezne. Počas náboženského prenasledovania musel opustiť vlasť (1673), žil v exile v Poľsku. Osud vyhnanca opísal v latinskej próze Škola utrpenia a vyslobodenia, dielo ostalo v rukopise dnes už nezvestné. Jeho práca Ornamentum magistatus politici (Ozdoba vrchnosti svetské, 1678), ktorá má filozoficko-meditatívny charakter. Súčasťou tohto diela sú prvé preklady  Vergília a Ovídia do slovenčiny (resp. vtedajšej podoby literárneho jazyka).

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Úmrtia v 1684
Michal Minka

**Michal Minka** (* 2. február 1919, Pitelová – † 20. apríl 1945, Poręba) bol slovenský  dôstojník a letec.

## Rodina
* otec Ján Minka
* matka Mária rod. Štefanková
* manželka Gizela rod. Rychtáriková-Zubová, vydata Pivarciova
* syn MUDr. Michal Minka, chirurg

## Životopis
V roku 1939 maturoval na gymnáziu v Banskej Bystrici. Od roku 1941 dôstojník-letec z povolania, 1944 veliteľ roty leteckej školy v Banskej Bystrici. Po začatí SNP sa so svojou rotou leteckého dorastu zúčastnil bojov pri Telgárte, neskôr v rámci 4. taktickej  skupiny 1.čs. armády bojoval pri Handlovej, Kremnici, Turčeku a Skalke. 12. októbra 1944 bol odvelený do ZSSR ako šturman 1.čs. zmiešanej leteckej divízie. Zúčastnil sa bojov o Ostravu. Tragicky zahynul dňa 20. apríla 1945, keď pri štarte svojho lietadla Lavočkin La-5FN na letisku Poreba narazil v dôsledku silného bočného vetra do zaparkovaného stroja Il-2m3. Jeho telo pochovali v obci Brzeźce. In memoriam povýšený na kpt.

## Ocenenia
* Čs. vojnový kríž 1939; Rad SNP I.tr.; Za zásluhy I.st.; Za chrabrosť pred nepriateľom; Za pobedu nad Germanijej

## Referencie

## Literatúra
* Slovenský biografický slovník

## Zdroje
* 

## Externé odkazy
* 

Kategória:Osobnosti SNP
Kategória:Slovenskí letci
Kategória:Slovenské vojenské osobnosti
Kategória:Osobnosti z Pitelovej
Kategória:Obete leteckých nehôd
Kategória:Nositelia Radu Slovenského národného povstania
Vladimír Miro

**Vladimír Miro** (* 15. október 1910, Považská Bystrica† 30. september 1970, Považská Bystrica) bol  slovenský pedagóg a spisovateľ.

## Rodina
* otec Jozef Miro
* matka Katarína rod. Belásová
* manželka Božena rod. Poliaková

## Životopis
Pedagogické štúdium ukončil v roku 19301932 na učiteľskom ústave v Turčianskych Tepliciach, popri učiteľskej praxi na ľudových a stredných školách, poslucháč histórie na Filozofickej fakulte UK v Bratislave. V roku 19541960 pracovník Povereníctva Krajského ústavu pre ďalšie vzdelávanie učiteľov v Žiline, v roku 19601970 v Banskej Bystrici. Autor historického románu, poviedok, krátkych próz, učebných textov z dejepisu a odborných textov.

## Dielo
*1969 – *[[Horúce nebo čiže epizóda]]*, historický román

## Literatúra
* *[[Slovenský biografický slovník]]*

## Externé odkazy
* 
* 

Kategória:Slovenskí spisovatelia
Kategória:Slovenskí pedagógovia
Kategória:Osobnosti z Považskej Bystrice
Mikuláš Mišík

**Mikuláš Mišík** (pseudonym: *Vystrkovčan*; * 25. november 1907, Prievidza† 29. december 1981, Bojnice) bol slovenský historik, publicista, rímskokatolícky kňaz.

## Životopis
Jeho otec bol Ján Mišík a matka Mária rod. Schnirczová. V rokoch 19261930 absolvoval teológiu v Banskej Bystrici. Pôsobil ako kaplán, neskôr kňaz na rôznych miestach Slovenska. Vedúci vydavateľského oddelenia Spolku svätého Vojtecha v Trnave. Člen Slovenskej historickej spoločnosti pri SAV. Zaoberal sa dejinami husitského hnutia na Slovensku, osídľovaním Hornej Nitry. Autor monografie, štúdií a článkov. Autor štúdie o zástoji banskobystrických bohoslovcov v slovenskom národnom hnutí.

## Dielo
* *Husiti na Slovensku*, Banská Bystrica roku 1928
* *Prievidza v dobách husitských*, Banská Bystrica roku 1930
* *Prievidza*, Banská Bystrica roku 1971

## Literatúra
* Slovenský biografický slovník

## Externé odkazy
* 

Kategória:Slovenskí historici
Kategória:Slovenskí publicisti
Kategória:Slovenskí rímskokatolícki kňazi
Kategória:Osobnosti z Prievidze
Matej Miškóci

**Matej Miškóci** (* 17. február 1886, Mošovce – † 29. október 1952, Nitra) bol slovenský pedagóg, národnokultúrny pracovník a protifašistický bojovník.

## Rodina
* otec: Andrej Miškóci - obuvnícky majster
* matka: Anna rod. Ižipová
* manželka: Zuzana rod. Štefániková 

## Životopis
Študoval na gymnáziu v Banskej Bystrici, 1905 maturoval na učiteľskom ústave v Soprone. Učiteľ v Brezovej pod Bradlom v Dačovom Lome s výnimkou 19141920, keď bol na ruskom fronte v zajatí, potom príslušník československých légií v Rusku. Po návrate inšpektor v Nitre, školský inšpektor pre Nitriansku župu na referáte Ministerstva školstva a národnej osvety v Bratislave. Počas 2. svetovej vojny aktívny účastník odboja, v SNP spolupracoval so skupinou občianskeho odboja. Od začiatku pedagogickej praxe budovateľ slovenského národného školstva, spoluautor učebníc, publicista a redaktor. Uverejňoval články s legionárskou a školskou problematikou. Zakladateľ a zodpovedný redaktor časopisu *Národná stráž* s prílohou Legionárska časť.

## Ocenenie
* Rad generála Milana Rastislava Štefánika, Československý vojnový kríž 1939
* Za hrdinstvo v práci I.tr.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 11 – evanjelická farnosť

Kategória:Slovenskí pedagógovia
Kategória:Osobnosti SNP
Kategória:Osobnosti z Mošoviec
Michal Mišovic

**Michal Mišovic** (Mischovitz, Missovicz, Missovitz) (*   Smrečany  † 4. apríl 1710, Rožňava) bol pedagóg a spisovateľ.

## Rodina
* manželka: Zuzana rod. Sivá 

## Životopis
V roku 1703-1704 rektor a správca evanjelických škôl v Krupine, Banskej Bystrici (asi 1704) a v Banskej Štiavnici, 1704-1705 a 1707-1710 rektor v Rožňave, 1705-1707 profesor etiky a rečníctva na kolégiu v Prešove. Prednášal aj právo, vypracoval jeho učebné osnovy. Autor školských divadelných hier, latinskej príležitostnej poézie. V jeho hrách dominovala alegória, kritizoval v nich prenasledovanie protestantov v Uhorsku. Vynikol aj ako bibliofil, odborný spisovateľ a pedagóg, menovaný "učiteľom Uhorska" (praeceptor Hungariae).

## Literatúra
* Slovenský biografický slovník

## Externé odkazy
* 

Kategória:Narodenia v 17. storočí
Kategória:Úmrtia 4. apríla
Kategória:Úmrtia v 1710
Tichomír Milkin

**Tichomír Milkin,** vlastným menom Ján Donoval (* 14. august 1864, Donovaly-Mistríky – † 4. november 1920, Smolinské), bol  rímskokatolícky kňaz, básnik, literárny kritik, prekladateľ. Pseudonym: Katolícky kňaz, Mentor, Tichomír, Tichomír Milkin

## Rodina
* otec Ján Donoval
* matka Antónia, rod. Mistríková 

## Životopis
Základnú školu navštevoval v Banskej Bystrici, v rokoch 1876 – 1880 študoval na gymnáziu v Banskej Bystrici. Potom v Ostrihome maturoval a absolvoval katolícku teológiu, roku 1888 vysvätený za kňaza . Pôsobil ako rímskokatolícky kňaz na viacerých miestach Slovenska. Predchodca slovenskej moderny. Autor subjektívnej lyriky, vlasteneckej i náboženskej poézie. Tvorbu uverejňoval v Katolíckych novinách a v almanachu Tovaryšstvo. Podstatná časť jeho lyriky ostala nepublikovaná, výber z nej vyšiel až v roku 1985 pod názvom Sny a nádeje. Spolupracoval na Jednotnom katolíckom spevníku. Preložil Homérovu Iliadu a Bibliu (Nový zákon), ktorú dokončil 1906. Kritik a teoretik slovenského realizmu; kritické state uverejňoval v Katolíckych novinách, ale najmä v Literárnych listoch. Súčasťou jeho estetických názorov bola požiadavka vysokej jazykovej kultúry a čistoty. Jeho najznámejšou piesňou je pieseň *Bože, čos’  ráčil*, ktorá sa nachádza v Jednotnom katolíckom spevníku pod číslom 524.

## Dielo
* *Básnické listy* 
* *Sny a nádeje*, Tatran 1985 

### Preklady
* *Písmo sväté Starého zákona II*, Spolok svätého Vojtecha, Trnava 1969, (spolupráca) 

### Piesne
* Bože, čos’ ráčil slovenskému ľudu
* Znej pieseň srdcom lásky
* Sem srdce k srdcu dones
* Ó, čisté srdce Márie
* Otče náš
* O tajomstvách umučenia
* Rozjímať o umučení
* Tys' matka Božia odveká
*

## Literatúra
* Slovenský biografický slovník
* Jozef Lukáčik: *Ján Donoval – Tichomír Milkin*, 1936 

## Referencie

## Externé odkazy
* 
* Básnik z Donovál – katnoviny.sk
* Tichomír Milkin – binderovci.sk 
* DONOVAL Ján (Tichomír Milkin) - zahorie.info 
* Plné texty diel T. Milkina
*Záznam o narodení a krste v matrike – indexovaný záznam – farnosť Donovaly; pokrstený ako Joannes Donovall

Kategória:Narodenia v 1864
Kategória:Úmrtia v 1920
Kategória:Slovenskí rímskokatolícki kňazi
Kategória:Slovenskí básnici
Kategória:Osobnosti z Donovál
Ján Missuth

**Ján Missuth** (* 11. február 1902, Donovaly-Mistríky† 5. január 1966, Banská Bystrica) bol lesnícky odborník.

Jeho otec Móric Missuth, matka Anna rod. Longauerová, manželka Etela rod. Thomková.

## Životopis
V roku 1915-1923 študoval na gymnáziu v Banskej Bystrici, 1923-1928 na lesníckom odbore VŠZ v Brne. Od roku 1946 prevádzkový inšpektor, plánovač a vedúci prevádzky na podnikovom riaditeľstve štátnych lesov v Banskej Bystrici. Zameriaval sa na obnovu a ochranu lesov, zužitkovanie dreva a pridružené výroby v lesnom hospodárstve, najmä včelárstvo. Autor publikácií a článkov v odborných časopisoch.

## Dielo
* *Uskladňovanie a urovnávanie dreva*, Bratislava, 1953
* *Vietor a les*, Bratislava, 1957
* *Trhaviny v lesnom a poľnom hospodárstve*, Bratislava, 1963

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí lesníci
Kategória:Osobnosti z Donovál
Anton Miššuth

**Anton Miššuth** (*Mišúth*; * 19. november 1866, Donovaly† 3. február 1935, Prievidza) bol slovenský rímskokatolícky kňaz, publicista. Pseudonym: *Alfa, Gama, Kyjak, Tatrín*.

Jeho otec bol Ján Miššuth a matka Apolónia rod. Mistríková.

## Životopis
Gymnázium a teológiu vyštudoval v Banskej Bystrici. Ako kaplán a farár pôsobil na viacerých miestach, v Banskej Bystrici - Radvani (18971921). Organizátor národného, kultúrneho a cirkevného života, šíriteľ ľudovej osvety. Autor básní s náboženskými a sociálnymi motívmi. Pod vplyvom Tichomíra Milkina sa dostal do kruhu tzv. Osvaldovej družiny. Organizoval ochotnícke predstavenia a spevácke vystúpenia, ako aj protialkoholickú osvetu. Publikoval básne a články v Tovaryšstve, Katolíckych novinách a i. Samostatne vydal umelecky nenáročnú zbierku básní hlavne s náboženskými vlasteneckými a sociálnymi motívmi.

## Dielo
* Z víru života, Trnava, roku 1924

## Literatúra
* Slovenský biografický slovník

## Externé odkazy
* 
*Záznam o narodení a krste v matrike - indexovaný záznam – farnosť Donovaly; pokrstený ako Antonius Missuth

Kategória:Slovenskí rímskokatolícki kňazi
Kategória:Slovenskí publicisti
Kategória:Osobnosti z Donovál
Augustín Mistrík

**Augustín Mistrík** (* 30. august 1921, Čierny Balog – † 15. október 1978, Bratislava) bol slovenský lesnícky odborník.

## Rodina
* otec: Štefan Mistrík
* matka: Mária rod. Herchlová
* manželka: Oľga rod. Tichá 

## Životopis
V roku 19311939 študoval na gymnáziu v Banskej Bystrici, 19391943 na odbore lesného inžinierstva SVŠT v Bratislave. Absolvoval študijný pobyt vo Francúzsku. V roku 19441945 asistent Ústavu lesných stavieb na SVŠT, počas SNP na Riaditeľstve štátnych lesov v Banskej Bystrici. Prvý námestník ministra lesného a vodného hospodárstva SSR. Zameriaval sa na mechanizáciu lesných prác, budovanie technologických zariadení a lesných komunikácií. Člen odborných domácich aj medzinárodných komisií a vládnych výborov SSR. Autor odborných článkov.

## Ocenenie
* 1970 – Za zásluhy o výstavbu

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Kategória:Osobnosti z Čierneho Balogu
Vincent Mistrík

**Vincent Mistrík** (* 16. november 1909, Donovaly - † 24. august 1980, Donovaly) bol slovenský pedagóg a dôstojník.

## Životopis
V roku 1929-1930 študoval na učiteľskom ústave v Banskej Bystrici, 1948-1951 na VŠE v Bratislave. Po učiteľskom pôsobení od roku 1942 príslušník slovenskej armády a ČSĽA. Počas 2. svetovej vojny príslušník 1. čs. armádneho zboru, účastník bojov v karpatsko-duklianskej operácii a pri oslobodzovaní Slovenska. Prednosta odd. na posádkovom veliteľstve, neskôr pedagóg na SEŠ v Bratislave. Spoluautor učebníc hospodárskych počtov pre stredné ekonomické školy.

## Ocenenie
* Rad SNP I.tr, Zaslúžilý učiteľ, 

## Literatúra
* Slovenský biografický slovník

## Externé odkazy
* 

Kategória:Slovenské osobnosti druhej svetovej vojny
Kategória:Slovenskí pedagógovia
Kategória:Osobnosti z Donovál
Miloš Mistrík

**Miloš Mistrík** (* 16. máj 1953, Bratislava) je slovenský divadelný teoretik a teatrológ.

## Rodina
* otec Jozef Mistrík (1921-2000) 

## Životopis
V roku 1971-1976 absolvoval štúdium na VŠMU v Bratislave, 1984 PhDr. a CSc., 1999 doc. Pôsobil ako interný vedecký ašpirant na VŠMU v Bratislave (1977-1979), ako vedecký pracovník v Umenovednom ústave SAV v Bratislave (1980-1990), v Slovenskej televízii ako programový riaditeľ (1994-1995), neskôr zodpovedal za satelitné vysielanie. Od roku 1998 pôsobí ako hosťujúci profesor na Akadémii umení v Banskej Bystrici. Je členom redakčnej rady časopisu *Slovenské divadlo* (1987-1995 hlavný redaktor) a redakčnej rady časopisu *Javisko* (od 2000). Člen a funkcionár profesných asociácií a spoločností. Je autorom monografií a článkov do novín a časopisov, editoval 4 publikácie.

## Ocenenie
* Roku 1995 získal výročnú cenu Literárneho fondu; 2001 získal Striebornú medailu prezidenta SR Rudolfa Schustera za spoluprácu s Radou STV

## Dielo
* *Sto slovenských hier.* Bratislava 1992
* *Kapitoly o hereckom umení.* Bratislava 1994
* *Analýza hereckej syntézy.* Bratislava 1995
* *Ži v Paríži.* Bratislava 1995
* *Slovenské divadlo v 20 storočí.* Bratislava 1999
* *Slovenská absurdná dráma*. Bratislava 2002
* *Herecké techniky 20. storočia.* Bratislava 2003
* *Premeny súčasnej drámy : aj dráma je len človek...* Bratislava 2003
* *Jacques Copeau a jeho Starý holubník*. Bratislava 2006
* *Rytmika. Hellerau a Jaques-Dalcroze*. Bratislava 2021
* *Správy o Stanislavovi Štepkovi : pohľady do jeho snov.* Bratislava 2025

## ''Literatúra''
* *Kto bol kto v Banskej Bystrici v roku [[2001]]*

## Externé odkazy
* 

Kategória:Narodenia v 1953
Kategória:Slovenskí divadelní vedci
Kategória:Členovia Rady pre vysielanie a retransmisiu
Kategória:Absolventi Vysokej školy múzických umení
Kategória:Vyučujúci na Akadémii umení v Banskej Bystrici
Kategória:Pracovníci Slovenskej televízie
Kategória:Pracovníci Slovenskej akadémie vied
Carl Mixovszky

**Carl Mixovszky** (Mixszki, Mixkovski) (*   Banská Bystrica?) bol zlatník.

## Životopis
Zlatnícky vidiecky majster v Banskej Bystrici-Radvani (1828-1852), prijatý za mešťana Banskej Bystrice (13. júna 1844). Vicecechmajster (1861-1862, 1866, 1869-1870).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Majstri remeselníci na Slovensku